text:
на експлоатационните характеристики
 3.4.1.
 Когато токът на обувката бива ударен с 6,7 ± 0,1 m/s в съответствие с точка 3.3., максималното усилие на натиск върху пищяла (Fz) трябва да бъде 3,3 ± 0,5 kN.
 Фигура 1 Изпитване на удар върху горната част на стъпалото Спецификации за постановката на изпитване
 Фигура 2 Изпитване на удар върху долната част на стъпалото (без обувка) Спецификации за постановката на изпитване
 Фигура 3 Изпитване на удар върху долната част на стъпалото (с обувка) Спецификации за постановката на изпитване
 Фигура 4 Махало
 ПРИЛОЖЕНИЕ 11
 Процедури за изпитване на превозни средства, оборудвани с електрическо силово предаване
 В настоящото приложение се описват процедурите за изпитване с цел доказване на съответствие с изискванията за електробезопасност от точка 5.2.8 от настоящото правило.
 1.
 Организация и оборудване на изпитването
 Ако се използва функция за прекъсване на високото напрежение, трябва да бъдат направени измервания от двете страни на устройство, което осъществява функцията на прекъсване.
 Ако обаче прекъсвачът на високото напрежение представлява неделима част от ПСНЕЕ или системата за преобразуване на енергия и ако шината с високо напрежение на ПСНЕЕ или системата за преобразуване на енергия има степен на защита IPXXB след изпитването на удар, могат да бъдат направени измервания само между устройството, осъществяващо функцията на прекъсване, и електрическите товари.
 Използваният за това измерване волтметър трябва да измерва постоянни напрежения и да има вътрешно съпротивление, не по-малко от 10 MΩ.
 2.
 При измерване на напрежение могат да бъдат използвани следните инструкции:
 След изпитването на удар се определят напреженията (Ub, U1, U2) на шината с високо напрежение (вж. фигура 1 по-долу).
 Измерването на напрежението се извършва не по-рано от 10 и не по-късно от 60 секунди след удара.
 Тази процедура не е приложима, ако изпитването се провежда при условия, при които електрическото силово предаване не се захранва.
 Фигура 1 Измерване на Ub, U1, U2 b 1 2
 3.
 Процедура за оценка при понижена електрическа енергия
 Преди удара прекъсвач S1 и разрядно съпротивление с известна стойност Re се свързват успоредно на съответния капацитет (вж. фигура 2 по-долу).
 а)
 Не по-рано от 10 и не по-късно от 60 секунди след удара прекъсвачът S1 се затваря, като напрежението Ub и токът Ie се измерват и записват. Произведението на напрежението Ub и тока Ie се интегрира за периода, който започва от момента на затваряне на прекъсвача S1 (tc) и продължава докато напрежението Ub падне под граничната стойност за високото постоянно напрежение от 60 V(th). Резултатът от интегрирането е равен на общата енергия (TE) в джаули.
 б)
 Когато напрежението Ub се измерва в определен момент от периода между 10 секунди и 60 секунди след удара и капацитетът на Х-кондензаторите (Cx) е посочен от производителя, общата енергия (TE) се изчислява по следната формула:
 TE = 0,5 × Cx × Ub
 2
 в)
 Когато напреженията U1 и U2 (вж. фигура 1 по-горе) се измерват в определен момент от интервала между 10 секунди и 60 секунди след удара и капацитетите на Y-кондензаторите (Cy1, Cy2) са посочени от производителя, общата енергия (TEy1, TEy2) се изчислява по следните формули:
 TEy1 = 0,5 × Cy1


text:
× U1
 2
 TEy2 = 0,5 × Cy2 × U2
 2
 Тази процедура не е приложима, ако изпитването се провежда при условия, при които електрическото силово предаване не се захранва.
 Фигура 2 Примерно измерване на енергията на шина с високо напрежение, натрупана в Х-кондензатори
 4.
 Физическа защита
 След изпитването на удар на превозното средство частите в съседство с компонентите с високо напрежение се отварят, демонтират или свалят без използване на инструменти. Всички останали съседни части трябва да се считат за част от физическата защита.
 Шарнирният изпитвателен пръст, описан във фигура 3, се вкарва във всички хлабини или отвори на физическата защита със сила на изпитване 10 N ± 10 % с цел оценка на електробезопасността. Ако шарнирният изпитвателен пръст проникне частично или пълно във физическата защита, пръстът трябва да се постави във всяко положение, както е посочено по-долу.
 От напълно изправено изходно положение всяко шарнирно съединение на шарнирния изпитвателен пръст трябва да бъде последователно сгъвано до образуване на ъгъл от 90 градуса спрямо оста на прилежащата секция от щифта и трябва да бъде поставяно във всички възможни положения.
 Приема се, че вътрешните прегради за електрическа защита са част от обвивката.
 Ако е необходимо, захранващ източник с понижено напрежение (в границите между 40 и 50 V), свързан последователно с подходяща лампа, следва да бъде свързан между шарнирния изпитвателен пръст и тоководещите части под високо напрежение във вътрешността на преградата за електрическа защита или обвивката.
 Фигура 3 Шарнирен изпитвателен щифт
 Материал: метал, освен ако е посочено друго.
 Линейни размери в mm.
 Допустимо отклонение за размерите, за които няма специално указана стойност на допустимото отклонение:
 а)
 за ъгли: + 0/-10 ъглови секунди;
 б)
 за линейните размери:
 i)
 до 25 mm: +0/-0,05;
 ii)
 над 25 mm: ±0,2.
 И двете шарнирни съединения трябва да позволяват движение в ъглов обхват от 90° в една и съща равнина и в една и съща посока с допустимо отклонение 0 до +10°.
 Изискванията на точка 5.2.8.1.3 от настоящото правило са изпълнени, ако с шарнирния изпитвателен пръст, описан на фигура 3, не могат да се допират тоководещи части под високо напрежение.
 При необходимост, за да се провери дали шарнирният изпитвателен пръст се допира до шини с високо напрежение, може да се използва огледало или фиброскоп.
 Ако това изискване се проверява посредством сигнализационна верига между шарнирния изпитвателен пръст и части под високо напрежение, лампата не трябва да светва.
 4.1.
 Метод за изпитване за измерване на електрическо съпротивление
 а)
 Метод за изпитване с използване на измервател на съпротивление
 Измервателят на съпротивление се свързва към точките на измерване (обикновено електрическото шаси и електропроводящата обвивка/преградата за електрическа защита) и съпротивлението се измерва с помощта на измервател, който отговаря на следните спецификации:
 i)
 измервател на съпротивление: ток на измерване най-малко 0,2 А;
 ii)
 разделителна способност: 0,01 Ω или по-малко;
 iii)
 Съпротивлението R трябва да е по-малко от 0,1 Ω.
 б)
 Метод на изпитване с използване на постояннотоково захранващо устройство, волтметър и амперметър.
 Постояннотоковото захранващо устройство, волтметърът и амперметърът са свързани към точките на измерване (обикновено електрическото шаси и електропроводящата обвивка/преградата за електрическа защита).
 Напрежението на

type: contracts

jurisdiction: EU


text:
постояннотоково захранващо устройство се регулира така, че големината на тока да достигне поне 0,2 A.
 Измерват се токът I и напрежението U.
 Съпротивлението R се изчислява по следната формула:
 R = U / I
 Съпротивлението R трябва да е по-малко от 0,1 Ω.
 Забележка: Ако за измерването на напрежението и тока се използват проводници, всеки проводник се свързва независимо към преградата за електрическа защита/обвивката/електрическото шаси. За измерването на напрежението и тока може да се използва обща клема.
 Пример за изпитване по метода с използване на постояннотоково захранващо устройство, волтметър и амперметър.
 Фигура 4 Пример за изпитване по метода с използване на постояннотоково захранващо устройство
 5.
 Изолационно съпротивление
 5.1.
 Общи положения
 Изолационното съпротивление на всяка шина с високо напрежение се измерва или се определя чрез изчисляване, като се използват измерените стойности за всяка част или блок на шината с високо напрежение.
 Всички измервания за изчисляване на напрежения и електрическа изолация се извършват най-малко 10 s след удара.
 5.2.
 Метод на измерване
 Измерването на изолационното съпротивление се извършва, като се избира подходящ метод на измерване измежду методите, изброени в точки 5.2.1—5.2.2 от настоящото приложение, в зависимост от електрическия заряд на тоководещите части под напрежение или изолационното съпротивление.
 Обхватът на електрическата верига, която подлежи на измерване, трябва да е изяснен предварително с помощта на електрически схеми. Ако шините с високо напрежение са галванично разделени една от друга, изолационното съпротивление се измерва за всяка електрическа верига.
 Освен това могат да се извършат промени, необходими за измерването на изолационното съпротивление, като например отстраняване на капака с цел достъп до тоководещите части под напрежение, прокарване на кабели за измерване и промяна на софтуера.
 Когато измерваните стойности не са стабилни поради работата на бордовата система за следене на изолационното съпротивление, могат да бъдат извършени промени, необходими за измерването, като например спиране работата на съответното устройство или отстраняването му. Освен това, когато се отстранява устройството, се доказва чрез набор от чертежи, че изолационното съпротивление между тоководещите части под напрежение и електрическото шаси остава непроменено.
 Тези промени не трябва да влияят на резултатите от изпитването.
 Трябва да се работи с повишено внимание, за да се избегне късо съединение и поражение от електрически ток, тъй като подобно потвърждение може да изисква манипулации непосредствено във веригата за високо напрежение.
 5.2.1.
 Метод на измерване с използване на постоянно напрежение от външни източници
 5.2.1.1.
 Измервателен уред
 Трябва да се използва измервателен уред за изпитване на изолационното съпротивление, който може да подава постоянно напрежение, по-високо от работното напрежение на шината с високо напрежение.
 5.2.1.2.
 Метод на измерване
 Уредът за изпитване на изолационното съпротивление се свързва между тоководещите части под напрежение и електрическото шаси. След това изолационното съпротивление се измерва чрез подаване на постоянно напрежение равно поне на половината от работното напрежение на шината с високо напрежение.
 Ако системата има няколко обхвата на напрежение (например поради повишаващ преобразувател) в галванично свързаната верига и някои компоненти не могат да издържат работното напрежение на цялата верига, изолационното съпротивление между тези компоненти и електрическото шаси може да бъде измерено отделно, като се прилага поне половината от собственото им


text:
работно напрежение, а посочените компоненти са в изключено състояние.
 5.2.2.
 Метод на измерване с използване на ПСНЕЕ на превозното средство като източник на постоянно напрежение
 5.2.2.1.
 Условия относно изпитвателното превозно средство
 Шината с високо напрежение се захранва от ПСНЕЕ на превозното средство и/или системата за преобразуване на енергия, като големината на напрежението на ПСНЕЕ и/или системата за преобразуване на енергия по време на цялото изпитване е поне равна на номиналното работно напрежение, посочено от производителя на превозното средство.
 5.2.2.2.
 Измервателен уред
 Използваният за това измерване волтметър трябва да измерва постоянни напрежения и да има вътрешно съпротивление, не по-малко от 10 MΩ.
 5.2.2.3.
 Метод на измерване
 5.2.2.3.1.
 Първа стъпка
 Измерва се напрежението, както е показано на фигура 1, и се записва напрежението на шината с високо напрежение (Ub). Ub трябва да бъде по-голямо или равно на номиналното работно напрежение на ПСНЕЕ и/или системата за преобразуване на енергия, посочено от производителя на превозното средство.
 5.2.2.3.2.
 Втора стъпка
 Напрежението (U1) между отрицателния полюс на шината с високо напрежение и електрическото шаси се измерва и записва (вж. фигура 1).
 5.2.2.3.3.
 Трета стъпка
 Напрежението (U2) между положителния полюс на шината с високо напрежение и електрическото шаси се измерва и записва (вж. фигура 1).
 5.2.2.3.4.
 Четвърта стъпка
 Ако U1 е по-голямо или равно на U2, между отрицателния полюс на шината с високо напрежение и електрическото шаси се свързва еталонно известно съпротивление (Ro). След свързването на Ro се измерва и записва напрежението (U1') между отрицателния полюс на шината с високо напрежение и електрическото шаси (вж. фигура 5).
 Изолационното съпротивление (Ri) се изчислява по следната формула:
 Ri = Ro*Ub*(1/U1' – 1/U1)
 Фигура 5 Измерване на U1 1
 Ако U2 е по-голямо от U1, между положителния полюс на шината с високо напрежение и електрическото шаси се свързва стандартно известно съпротивление (Ro). След свързването на Ro се измерва и се записва напрежението (U2’) между положителния полюс на шината с високо напрежение и електрическото шаси (вж. фигура 6 по-долу). Изолационното съпротивление (Ri) се изчислява по следната формула:
 Ri = Ro*Ub*(1/U2’ – 1/U2)
 Фигура 6 Измерване на U2’ 2
 5.2.2.3.5.
 Пети етап
 От стойността на изолационното съпротивление Ri (Ω), разделена на номиналното работно напрежение (V) на шината с високо напрежение, се получава отнесеното към напрежението изолационно съпротивление (Ω/V).
 Забележка: Еталонното известно съпротивление Ro (в Ω) следва да съответства на минималното необходимо изолационно съпротивление за единица напрежение (в Ω/V), умножено по работното напрежение (V) на превозното средство ± 20 %. Не се изисква Ro да има точно тази стойност, тъй като формулите са валидни за всяка стойност на Ro; Все пак стойности на Ro в този обхват би следвало да осигурят добра разделителна способност за измерването на напрежението.
 6.
 Изтичане на електролит
 Ако е необходимо, върху физическата защита (корпуса) може да се нанесе подходящо покритие, което да потвърди наличието на всякакво изтичане на електролит от ПСНЕЕ, дължащо се на изпитването. Освен ако производителят не осигури начин за разграничаване на разливането на различни течности, всяко разливане на течност се счита за разливане на електролит.
 7.
 Задържане на ПEСНЕ
 Съответствието се определя с визуална проверка.


text:
 12.1.2017
 BG
 Официален вестник на Европейския съюз
 L 8/33
 РЕШЕНИЕ НА СЪВМЕСТНИЯ КОМИТЕТ НА ЕИП
 No 196/2015
 от 10 юли 2015 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи [2017/36]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
 като има предвид, че:
 (1)
 Целесъобразно е да се продължи сътрудничеството между договарящите се страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с изграждането, функционирането и развитието на вътрешния пазар.
 (2)
 Поради това Протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2014 г.,
 ПРИЕ НАСТОЯЩОТО РЕШЕНИЕ:
 Член 1
 Член 7 от Протокол 31 към Споразумението за ЕИП се изменя, както следва:
 1.
 След параграф 9 се вмъква следният параграф:
 „10. Считано от 1 януари 2015 г. държавите от ЕАСТ участват в дейностите на Съюза, свързани със следните бюджетни редове, вписани в общия бюджет на Европейския съюз за финансовата 2015 година:
 —
 Бюджетен ред 02.03.01:„Функциониране и развитие на вътрешния пазар, по-специално в областта на нотификацията, сертифицирането и отрасловото сближаване“,
 —
 Бюджетен ред 12.02.01:„Осъществяване и развитие на вътрешния пазар“.“
 2.
 Думите „параграфи 5—9“ в параграфи 3 и 4 се заменят с думите „параграфи 5—10“.
 Член 2
 Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*1).
 То се прилага от 1 януари 2015 г.
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 10 юли 2015 година.
 За Съвместния комитет на ЕИП
 Председател
 Atle LEIKVOLL
 (*1) Без отбелязани конституционни изисквания.


text:
 Важна правна забележка
 |
 22004D0101
 Официален вестник n° L 376 , 23/12/2004 стр. 0027 - 0028
 Решение на Съвместния комитет на ЕИПNo 101/2004от 9 юли 2004 годиназа изменение на приложение VI (Социална сигурност) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение VI към Споразумението беше изменено със Споразумението за участие на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република в Европейското икономическо пространство, подписано на 14 октомври 2003 г. в Люксембург [1].(2) Регламент (ЕО) No 631/2004 на Европейския парламент и на Съвета от 31 март 2004 г. за изменение на Регламент (ЕИО) No 1408/71 на Съвета относно прилагането на схеми за социално осигуряване на наети лица, на самонаети лица и на членовете на техните семейства, движещи се в рамките на Общността, и Регламент (ЕИО) No 574/72 на Съвета относно установяване на процедурата за прилагане на Регламент (ЕИО) No 1408/71 по отношение на изравняване на правата и опростяване на процедурите [2], трябва да се включи в Споразумението,РЕШИ:Член 1Следното тире се добавя в точки 1 (Регламент (ЕИО) No 1408/71 на Съвета) и 2 (Регламент (ЕИО) No 574/72 на Съвета) на приложение VI към Споразумението:"— 32004 R 0631: Регламент (ЕО) No 631/2004 на Европейския парламент и на Съвета от 31 март 2004 г. (ОВ L 100, 6.4.2004 г., стр. 1)."Член 2Текстовете на Регламент (ЕО) No 631/2004 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 10 юли 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 9 юли 2004 година.За Съвместния комитет на ЕИППредседателKjartan Jóhannsson[1] ОВ L 130, 29.4.2004 г., стр. 3.[2] ОВ L 100, 6.4.2004 г., стр. 1.[***] Не са посочени конституционни изисквания.--------------------------------------------------


text:
 3.9.2015
 BG
 Официален вестник на Европейския съюз
 L 230/37
 РЕШЕНИЕ НА СЪВМЕСТНИЯ КОМИТЕТ НА ЕИП
 No 231/2014
 от 24 октомври 2014 година
 за изменение на приложение XIII (Транспорт) към Споразумението за ЕИП [2015/1455]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение 2014/209/ЕС на Комисията от 20 март 2014 г. относно съответствията между категориите на свидетелствата за управление (1) следва да бъде включено в Споразумението за ЕИП.
 (2)
 Решение 2014/209/ЕС отменя Решение 2013/21/ЕС на Комисията от 18 декември 2012 г. относно съответствията между категориите на свидетелствата за управление (2), което е включено в Споразумението за ЕИП и което следва съответно да бъде заличено от него.
 (3)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 24еб (Решение 2013/21/ЕС на Комисията) от приложение XIII към Споразумението за ЕИП се заменя със следното:
 „32014 D 0209: Решение 2014/209/ЕС на Комисията от 20 март 2014 г. относно съответствията между категориите на свидетелствата за управление (ОВ L 120, 23.4.2014 г., стр. 1).“
 Член 2
 Текстовете на Решение 2014/209/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 24 октомври 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 120, 23.4.2014 г., стр. 1.
 (2) ОВ L 19, 22.1.2013 г., стр. 1.
 (3) Без отбелязани конституционни изисквания.


text:
 1.12.2011
 BG
 Официален вестник на Европейския съюз
 L 318/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 102/2011
 от 30 септември 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 90/2011 от 19 юли 2011 г. (1).
 (2)
 Директива 2010/40/ЕС на Европейския парламент и на Съвета от 7 юли 2010 г. относно рамката за внедряване на интелигентните транспортни системи в областта на автомобилния транспорт и за интерфейси с останалите видове транспорт (2) следва да бъде включена в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 17й (Директива 2008/96/ЕО на Европейския парламент и на Съвета) от приложение ХIII към Споразумението се създава следната точка:
 „17к.
 32010 L 0040: Директива 2010/40/ЕС на Европейския парламент и на Съвета от 7 юли 2010 година относно рамката за внедряване на интелигентните транспортни системи в областта на автомобилния транспорт и за интерфейси с останалите видове транспорт (ОВ L 207, 6.8.2010 г., стр. 1).“
 Член 2
 Текстовете на Директива 2010/40/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 септември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 262, 6.10.2011 г., стр. 62.
 (2) ОВ L 207, 6.8.2010 г., стр. 1.
 (3) Без отбелязани конституционни изисквания.


text:
 |
 22010A1112(01)
 Споразумение между Европейския съюз и Ислямска република Афганистан относно статута на полицейската мисия на Европейския съюз в Афганистан (EUPOL АФГАНИСТАН)
 Официален вестник n° L 294 , 12/11/2010 стр. 2 - 8
 ПРЕВОДСпоразумениемежду Европейския съюз и Ислямска република Афганистан относно статута на полицейската мисия на Европейския съюз в Афганистан (EUPOL АФГАНИСТАН)ЕВРОПЕЙСКИЯТ СЪЮЗ, наричан по-долу "ЕС",от една страна, иИСЛЯМСКА РЕПУБЛИКА АФГАНИСТАН, наричана по-долу "приемащата държава",от друга страна по споразумението,заедно оттук нататък наричани "страните",КАТО ВЗЕХА ПРЕДВИД:писмото от министъра на външните работи на Ислямска република Афганистан (Афганистан) Rangin Dadfar Spanta с дата 16 май 2007 г., в което се отправя покана към ЕС да започне полицейска мисия в Афганистан,приетото от Съвета на 30 май 2007 г. Съвместно действие 2007/369/ОВППС относно установяване на Полицейска мисия на Европейския съюз в Афганистан (EUPOL АФГАНИСТАН),съображение 9 от посоченото съвместно действие, от което личи, че EUPOL АФГАНИСТАН се вписва в по-широкия контекст на усилията на международната общност да подкрепи правителството на Афганистан при поемането на отговорност за укрепване на принципите на правовата държава, по-специално при подобряване на способностите на гражданската полиция и налагането на спазването на закона,приемането от Съвета но 18 май 2010 г. на Решение 2010/279/ОВППС относно удължаване на мисията EUPOL АФГАНИСТАН,член 3, параграф 2 от посоченото решение, в който се предвижда, че EUPOL АФГАНИСТАН е мисия без изпълнителни функции, като задачите се извършват, наред с други средства, чрез наблюдение, насочване, консултиране и обучение,член 8, параграф 1 от решението на Съвета, в който се предвижда, че статутът на личния състав на EUPOL АФГАНИСТАН в Афганистан, включително, при необходимост, привилегиите, имунитетите и допълнителните гаранции, необходими за изпълнението и гладкото функциониране на EUPOL АФГАНИСТАН, се определят в споразумение, което трябва да бъде сключено в съответствие с член 37 от Договора за Европейския съюз,че настоящото споразумение не засяга правата и задълженията на страните по международни споразумения и други правни инструменти за създаване на международни съдилища и трибунали, включително статута на Международния наказателен съд,СЕ СПОРАЗУМЯХА ЗА СЛЕДНОТО:Член 1Приложно поле и определения1. Споразумението се прилага за полицейската мисия на Европейския съюз в Ислямска република Афганистан и нейния личен състав.2. Споразумението се прилага само на територията на приемащата държава.3. За целите на настоящото споразумение:а) "EUPOL АФГАНИСТАН" означава полицейската мисия на ЕС в Афганистан, създадена от Съвета на Европейския съюз със Съвместно действие 2007/369/ОВППС от 30 май 2007 г., включително нейните компоненти, сили, части, главен щаб и личен състав, разположени на територията на приемащата държава и зачислени към EUPOL АФГАНИСТАН;б) "ръководител на мисията" означава ръководителят на мисията EUPOL АФГАНИСТАН, назначен от Съвета на Европейския съюз;в) "личен състав на EUPOL АФГАНИСТАН" означава ръководителят на мисията, личният състав, командирован от държавите-членки и институциите на ЕС, както и от държави извън ЕС, поканени от ЕС да участват в EUPOL АФГАНИСТАН, международните служители, наети на договорна основа от EUPOL АФГАНИСТАН, и други международни служители, временно зачислени към EUPOL АФГАНИСТАН за предоставяне на допълнителен експертен опит, разположени с цел подготовка, подкрепа и изпълнение на мисията, както и командированият в рамките на мисията личен състав от изпращаща държава или институция на ЕС. Всички членове на личния състав на


text: EUPOL АФГАНИСТАН, дори в случаите, когато държавата, чиито граждани са те, им е издала обикновени паспорти, ще получат всички привилегии и имунитети, предвидени в настоящото споразумение. В личния състав на EUPOL АФГАНИСТАН не се включват търговски подизпълнители или местно нает персонал;г) "главен щаб" означава главният щаб на EUPOL АФГАНИСТАН в Афганистан, който се намира в Кабул;д) "изпращаща държава" означава всяка държава-членка на ЕС или държава, която не е членка на ЕС, която е командировала личен състав към EUPOL АФГАНИСТАН;е) "база" означава всички сгради, помещения, съоръжения и земя, необходими за провеждане на дейностите на EUPOL АФГАНИСТАН, както и за настаняване на членовете на личния състав на EUPOL АФГАНИСТАН в съответствие със законите и подзаконовите нормативни актове на приемащата държава;ж) "местно нает персонал" означава служители, които са граждани на приемащата държава или лица, постоянно пребиваващи в нея;з) "официална кореспонденция" означава цялата кореспонденция, свързана с EUPOL АФГАНИСТАН и нейните функции;и) "дипломатически принципи" означават съответните принципи на Виенската конвенция за дипломатическите отношения от 18 април 1961 г., към които и двете страни трябва да се придържат при условията на взаимност в съответствие с разпоредбите на настоящото споразумение;й) "приемаща държава" означава Ислямска република Афганистан.Член 2Общи разпоредби1. EUPOL АФГАНИСТАН и членовете на личния състав на EUPOL АФГАНИСТАН зачитат и спазват законите и подзаконовите нормативни актове на приемащата държава и се въздържат от всякакви действия или дейности, които са несъвместими с целите на EUPOL АФГАНИСТАН.2. EUPOL АФГАНИСТАН е независима по отношение на изпълнението на своите функции в рамките на настоящото споразумение. Приемащата държава зачита неделимия и международен характер на EUPOL АФГАНИСТАН.3. Ръководителят на мисията редовно информира правителството на приемащата държава за числеността на личния състав на EUPOL АФГАНИСТАН, разположен постоянно на територията на приемащата държава.Член 3Идентификация1. Членовете на личния състав на EUPOL АФГАНИСТАН разполагат с идентификационни карти, с които се идентифицират, като са длъжни да ги носят непрекъснато. На съответните органи, отговарящи за сигурността, данъчното облагане, имиграцията и митническите въпроси в приемащата държава, се предоставя образец на идентификационна карта EUPOL АФГАНИСТАН.2. EUPOL АФГАНИСТАН има правото по решение на ръководителя на мисията да издигне знамето на ЕС в главния си щаб и на други места, самостоятелно или заедно със знамето на приемащата държава със съгласието на приемащата държава, в зависимост от обстановката на съответното място от гледна точка на сигурността. Националното знаме или знаци на съставните национални контингенти на EUPOL АФГАНИСТАН могат да се поставят в базата на EUPOL АФГАНИСТАН, върху превозни и всякакви други транспортни средства и униформи по решение на ръководителя на мисията.Член 4Преминаване на границите и движение в рамките на територията на приемащата държава1. Членовете на личния състав, материалните активи, превозните и всякакви други граждански транспортни средства на EUPOL АФГАНИСТАН преминават границата на приемащата държава през официалните гранични пунктове и по международните въздушни коридори.2. Приемащата държава улеснява влизането и излизането от територията на приемащата държава на членовете на личния състав на EUPOL АФГАНИСТАН и на материалните активи, превозните и всякакви други граждански транспортни средства на EUPOL АФГАНИСТАН. С изключение на паспортния контрол при влизане и напускане на територията на приемащата държава за членовете на личния


text: състав на EUPOL АФГАНИСТАН, притежаващи идентификационна карта на EUPOL АФГАНИСТАН или временно доказателство за участие в EUPOL АФГАНИСТАН, не се прилагат паспортният, митническият, визовият и имиграционният режим, както и всякакви форми на имиграционни проверки на територията на приемащата държава.3. Членовете на личния състав на EUPOL АФГАНИСТАН, подаващи заявление за виза, са освободени от прилагането на разпоредбите на приемащата държава, уреждащи регистрацията и контрола на чужденци, но не придобиват право на постоянно пребиваване или местоживеене на територията на приемащата държава. За тази цел Министерството на външните работи на Афганистан взема мерки в съответствие със закона.4. Материалните активи, превозните и всякакви други граждански транспортни средства на EUPOL АФГАНИСТАН, които влизат, преминават транзитно или напускат територията на приемащата държава с цел оказване на подкрепа на EUPOL АФГАНИСТАН, се освобождават от всякакви проверки и изисквания за представяне на инвентарни списъци или други митнически документи. EUPOL АФГАНИСТАН предоставя на съответните органи на приемащата държава списък с такива материални активи, превозни и всякакви други граждански транспортни средства.5. Превозните и всякакви други граждански транспортни средства, използвани в подкрепа на EUPOL АФГАНИСТАН, не подлежат на местния лицензионен или регистрационен режим. Съответните международни стандарти и норми продължават да се прилагат. При искане от ръководителя на мисията на EUPOL АФГАНИСТАН приемащата държава снабдява безплатно всички превозни средства на EUPOL АФГАНИСТАН с дипломатически регистрационни номера. При необходимост се сключват допълнителни договорености съгласно член 19.6. Членовете на личния състав на EUPOL АФГАНИСТАН могат да управляват превозни средства, плавателни съдове, кораби, фериботи и самолети, както и всякакви други граждански транспортни средства на територията на приемащата държава, при условие че притежават валидно национално или международно свидетелство за управление на превозни средства, капитанско свидетелство или свидетелство за правоспособност на пилот, според случая. Приемащата държава признава за валидни, без да налага данъци или такси, свидетелствата за управление на превозни средства или разрешителните, притежавани от членовете на личния състав на EUPOL АФГАНИСТАН.7. Членовете на личния състав на EUPOL АФГАНИСТАН заедно с техните превозни средства или други граждански средства за транспорт, оборудване и снабдяване могат да се движат свободно и неограничено на територията на приемащата държава, включително в нейното въздушно пространство, при отчитане на обстановката от гледна точка на сигурността, която се оценява съвместно от ръководителя на мисията и съответните органи на приемащата държава. При необходимост могат да се сключат допълнителни договорености съгласно член 19 от настоящото споразумение.8. За целите на извършване на служебни пътувания членовете на личния състав на EUPOL АФГАНИСТАН и местно наетият персонал имат правото да използват обществени пътища, мостове, плавателни съдове, кораби и фериботи и летища, без да плащат мита, такси, пътни такси, данъци или други налози. За целите на пътувания извън територията на приемащата държава се спазват международните закони. EUPOL АФГАНИСТАН и членовете на нейния личен състав не се освобождават от заплащането на такси в разумен размер за поискани и получени услуги при същите условия, които се прилагат за услугите, предоставяни на гражданите на приемащата държава.Член 5Привилегии и имунитети на EUPOL АФГАНИСТАН, предоставени от приемащата държава1. Базите на EUPOL АФГАНИСТАН са неприкосновени. Служители на приемащата държава не могат да влизат в базите без


text: съгласието на ръководителя на мисията.2. Базите на EUPOL АФГАНИСТАН, тяхното оборудване и друго имущество, както и разрешените транспортни средства имат имунитет срещу претърсване, реквизиция, запор или изпълнителни действия, в съответствие с дипломатическите принципи.3. EUPOL АФГАНИСТАН, нейната собственост и имущество, независимо къде се намират и в чие владение са, се ползват с имунитет от всякакъв вид съдебно производство.4. Архивите и документацията на EUPOL АФГАНИСТАН, независимо къде се намират, са неприкосновени по всяко време, в съответствие с дипломатическите принципи. EUPOL АФГАНИСТАН официално уведомява органите на приемащата държава за мястото на посочените архиви и документация.5. Официалната кореспонденция на EUPOL АФГАНИСТАН е неприкосновена.6. EUPOL АФГАНИСТАН, както и нейните доставчици и подизпълнители се освобождават от всякакви национални, регионални и общински данъци, такси и налози от подобно естество по отношение на закупени и внесени стоки, предоставени услуги и използваните от EUPOL АФГАНИСТАН бази за целите на EUPOL АФГАНИСТАН. В съответствие с дипломатическите принципи EUPOL АФГАНИСТАН не се освобождава от данъци, такси или налози, представляващи плащания за извършени услуги.7. В съответствие с дипломатическите принципи приемащата държава разрешава вноса на всички законни изделия, необходими за целите на EUPOL АФГАНИСТАН, и ги освобождава от всякакви мита, такси, пътни такси, данъци и подобни налози, различни от таксите за съхранение, превоз и други предоставени услуги.Член 6Привилегии и имунитети на членовете на личния състав на EUPOL АФГАНИСТАН, предоставени от приемащата държава1. В съответствие с дипломатическите принципи членовете на личния състав на EUPOL АФГАНИСТАН не подлежат на арест или задържане под каквато и да е форма.2. Документите, кореспонденцията и материалните активи на членовете на личния състав на EUPOL АФГАНИСТАН са неприкосновени, освен по отношение на изпълнителни действия, разрешени съгласно параграф 7 по-долу.3. Приемащата държава предоставя безплатно дипломатическа лична карта на членовете на личния състав на EUPOL АФГАНИСТАН в съответствие с приложимите си закони и подзаконови нормативни актове.4. Членовете на личния състав на EUPOL АФГАНИСТАН се ползват с имунитет по отношение на наказателната юрисдикция на приемащата държава при всякакви обстоятелства. Изпращащата държава или съответната институция на Европейския съюз, в зависимост от случая, може да отнеме имунитета срещу наказателно съдебно преследване на членове на личния състав на EUPOL АФГАНИСТАН. Подобно отнемане на имунитет винаги трябва да бъде изрично.5. Членовете на личния състав на EUPOL АФГАНИСТАН се ползват с имунитет по отношение на гражданската и административната юрисдикция на приемащата държава във връзка с устни или писмени изявления и всякакви техни действия, предприети в изпълнение на служебните им функции. Когато пред съд на приемащата държава е образувано гражданско производство срещу член на личния състав на EUPOL АФГАНИСТАН, ръководителят на мисията и компетентният орган на изпращащата държава или институция на ЕС биват незабавно уведомени. Преди да започне съдебното производство, ръководителят на мисията и компетентният орган от изпращащата държава или институция на ЕС удостоверяват пред съда дали въпросното действие е било извършено от член на личния състав на EUPOL АФГАНИСТАН при изпълнение на официалните му функции или не. Ако действието е извършено в изпълнение на официални функции, производството не започва и се прилагат разпоредбите на член 16. Ако действието не е извършено в изпълнение на официални функции, производството може


text: да продължи. Удостоверяването от страна на ръководителя на мисията и на компетентния орган на изпращащата държава или на институция на ЕС има задължителен характер за юрисдикцията на приемащата държава, която не може да го оспорва. Ако даден член на личния състав на EUPOL АФГАНИСТАН заведе дело, той вече не може да се позовава на имунитет по отношение на юрисдикцията във връзка с всякакви насрещни искове, пряко свързани с основния иск.6. Членовете на личния състав на EUPOL АФГАНИСТАН не са длъжни да дават свидетелски показания.7. Спрямо членове на личния състав на EUPOL АФГАНИСТАН не могат да се предприемат никакви изпълнителни действия, освен ако срещу тях не бъде заведено гражданско дело, което не е свързано с официалните им функции. Имущество на членове на личния състав на EUPOL АФГАНИСТАН, за което ръководителят на мисията удостовери, че е необходимо за изпълнението на техните официални функции, не може да бъде отнето в изпълнение на съдебни решения, заповеди или други актове. При граждански производства членовете на личния състав на EUPOL АФГАНИСТАН не подлежат на ограничения върху личната им свобода или други ограничителни мерки.8. Имунитетът на членовете на личния състав на EUPOL АФГАНИСТАН по отношение на юрисдикцията на приемащата държава не ги освобождава от юрисдикцията на съответните изпращащи държави.9. В съответствие с дипломатическите принципи членовете на личния състав на EUPOL АФГАНИСТАН се освобождават от прилагането на разпоредбите в областта на социалната сигурност, които могат да са в сила в приемащата държава, във връзка с извършени за EUPOL АФГАНИСТАН услуги.10. Членовете на личния състав на EUPOL АФГАНИСТАН се освобождават от всякакви форми на данъчно облагане в приемащата държава върху заплатите и възнагражденията, които получават от EUPOL АФГАНИСТАН или от изпращащите държави, както и върху други доходи, получени извън приемащата държава. Местно наетият персонал не се освобождава от прилагането на действащите закони.11. В съответствие с приетите от нея закони и подзаконови нормативни актове приемащата държава разрешава вноса на изделия за лично ползване от членовете на личния състав на EUPOL АФГАНИСТАН, като ги освобождава от всякакви мита, данъци и други налози, различни от таксите за съхранение, превоз и подобни услуги, по отношение на подобни изделия. Приемащата държава също така разрешава износа на подобни изделия. При покупката на стоки и услуги на местния пазар от членове на личния състав на EUPOL АФГАНИСТАН не се начисляват ДДС и данъци съгласно законите на приемащата държава.12. Личният багаж на членовете на личния състав на EUPOL АФГАНИСТАН се освобождава от проверки, освен ако няма сериозни основания да се счита, че съдържа изделия, които не са за лично ползване от членовете на личния състав на EUPOL АФГАНИСТАН, или изделия, чийто внос или износ е забранен със закон или за които се прилагат правилата за карантина на приемащата държава. Проверката на такъв личен багаж се извършва само в присъствието на представител на съответните органи на приемащата държава и засегнатия член на международния личен състав на EUPOL АФГАНИСТАН или на упълномощен представител на EUPOL АФГАНИСТАН, действащ от негово име.Член 7Персонал, нает на мястоЧленовете на наетия на място персонал се ползват с привилегии и имунитети в съответствие с международните


text: категории, единствено доколкото приемащата държава допуска това. Приемащата държава обаче упражнява юрисдикцията си над такива членове на персонала по такъв начин, че да на се намесва неоснователно в изпълнението на функциите на EUPOL АФГАНИСТАН.Член 8Наказателна юрисдикцияКомпетентните органи на изпращащата държава имат правото да упражняват на територията на приемащата държава цялата наказателна юрисдикция и дисциплинарна власт, предоставени им със законите на изпращащата държава, по отношение на членовете на личния състав на EUPOL АФГАНИСТАН.Член 9Сигурност1. Приемащата държава, със собствени средства и като отчита собствените си възможности, поема цялата отговорност за обезпечаване на сигурността на членовете на личния състав на EUPOL АФГАНИСТАН.2. За целите на параграф 1 по-горе приемащата държава взема всички необходими мерки за защитата, безопасността и сигурността на EUPOL АФГАНИСТАН и членовете на личния състав на EUPOL АФГАНИСТАН. Всички специални разпоредби, предложени от приемащата държава, се договарят с ръководителя на мисията преди прилагането им. Приемащата държава разрешава и осигурява безплатно подкрепа на дейностите, свързани с евакуацията по медицински причини на членове на личния състав на EUPOL АФГАНИСТАН.При необходимост се сключват допълнителни договорености съгласно член 19.3. Членовете на личния състав на EUPOL АФГАНИСТАН имат право да носят лично оръжие и муниции единствено за самозащита, ако има взето решение в тази връзка от ръководителя на мисията и при спазване на съответния закон на приемащата държава относно взривоопасните материали и леките оръжия. За тази цел EUPOL АФГАНИСТАН предоставя редовно на съответните афганистански органи списък с личните оръжия на членовете на личния състав.Член 10Униформа1. Членовете на личния състав на EUPOL АФГАНИСТАН носят националната си униформа или цивилни дрехи с отличителните знаци на EUPOL АФГАНИСТАН.2. По отношение на носенето на униформа се прилагат правилата, приети от ръководителя на мисията.Член 11Сътрудничество и достъп до информация1. Приемащата държава оказва пълно сътрудничество и подкрепа на EUPOL АФГАНИСТАН и на членовете на личния състав на EUPOL АФГАНИСТАН.2. При искане и когато това е необходимо за изпълнение на мандата на EUPOL АФГАНИСТАН, приемащата държава предоставя на членовете на личния състав на EUPOL АФГАНИСТАН реален достъп до:- бази, места и официални превозни средства, които приемащата държава контролира и които са необходими за изпълнението на мандата на EUPOL АФГАНИСТАН,- със съгласието на органите за национална сигурност — документи, материали и информация, с които приемащата държава разполага, доколкото са необходими за изпълнението на мандата на EUPOL АФГАНИСТАН.Ако това е необходимо с оглед целта на предвиденото в първо тире по-горе, се сключват допълнителни договорености съгласно член 19.3. Ръководителят на мисията и приемащата държава провеждат редовни консултации и вземат подходящи мерки, за да обезпечат поддържането на тясна и двупосочна връзка на всяко подходящо ниво. Приемащата държава може да назначи служител за връзка с EUPOL АФГАНИСТАН.Член 12Подкрепа от приемащата държава и сключване на договори1. Приемащата държава оказва подкрепа на EUPOL АФГАНИСТАН при намирането на подходящи бази, ако бъде отправено подобно искане.2. При поискване и ако има такава възможност, приемащата държава предоставя безплатно на EUPOL АФГАНИСТАН притежавани от нея бази, доколкото те са необходими за провеждане на административните и оперативните дейности на EUPOL АФГАНИСТАН. Бази, притежавани от частни лица, могат да бъдат използвани от EUPOL АФГАНИСТАН само със


text: съгласието на собственика на базите и при пълно спазване на съответния наемен или друг вид договор.3. В рамките на своите средства и възможности приемащата държава съдейства при подготовката, установяването, изпълнението и подкрепата на EUPOL АФГАНИСТАН, включително чрез предоставяне на бази и оборудване за съвместно ползване от експертите на EUPOL АФГАНИСТАН.4. Приемащата държава предоставя съдействие и подкрепа на EUPOL АФГАНИСТАН най-малко при същите условия, при които предоставя съдействие и подкрепа на собствените си граждани.5. EUPOL АФГАНИСТАН притежава необходимата правоспособност съгласно законите и подзаконовите нормативни актове на приемащата държава за изпълнението на своята мисия, и по-специално за откриването на банкови сметки, придобиването и разпореждането с материални активи и участието като страна в съдебни производства.6. Правото, приложимо към договорите, сключени от EUPOL АФГАНИСТАН в приемащата държава, се определя от съответните разпоредби на тези договори.7. В сключените от EUPOL АФГАНИСТАН договори може да се предвиди, че посочената в член 16, параграфи 3 и 4 процедура за уреждане на спорове се прилага за спорове, възникнали при изпълнението на договора.8. Приемащата държава улеснява изпълнението на договорите, сключени за целите на мисията между EUPOL АФГАНИСТАН и търговци.Член 13Промени в базите1. EUPOL АФГАНИСТАН се упълномощава да изгражда, прави промени или изменя по друг начин базите в нейно владение или на нейно разположение, които са собственост на правителството на приемащата държава, доколкото това е необходимо за изпълнение на оперативните изисквания на мисията.2. Приемащата държава не може да претендира за обезщетение от EUPOL АФГАНИСТАН във връзка със строителство, промени или изменения на посочените по-горе бази, които са собственост на приемащата държава.Член 14Починали членове на личния състав на EUPOL АФГАНИСТАН1. Ръководителят на мисията има право да предприеме действия и да направи необходимите разпореждания за репатрирането на починал член на личния състав на EUPOL АФГАНИСТАН, както и на личното му имущество.2. Не може да се извършва аутопсия на починали членове на EUPOL АФГАНИСТАН без съгласието на съответната държава и в отсъствието на представител на EUPOL АФГАНИСТАН и/или на съответната държава.3. Приемащата държава и EUPOL АФГАНИСТАН си сътрудничат в пълна степен за бързото репатриране на починали членове на личния състав на EUPOL АФГАНИСТАН.Член 15Комуникации1. EUPOL АФГАНИСТАН, съгласувано с Министерството на далекосъобщенията и информационните технологии на приемащата държава, може да инсталира и да използва станции за радиоразпръскване и радиоприемане, както и сателитни системи. Мисията си сътрудничи с компетентните органи на приемащата държава с цел избягване на конфликти при използването на подходящи честоти. Приемащата държава предоставя безплатен достъп до честотния спектър.2. EUPOL АФГАНИСТАН има право на неограничени комуникации по радио (включително сателитно, мобилно и ръчно радио), телефон, телеграф, факс и други средства, както и право да инсталира необходимата техника за поддръжка на тези комуникации в базите на EUPOL АФГАНИСТАН и между тях, включително поставянето на кабели и наземни линии за целите на EUPOL АФГАНИСТАН.3. В рамките на своите бази EUPOL АФГАНИСТАН може да предприеме необходимите мерки за доставянето на поща, адресирана до и от EUPOL АФГАНИСТАН и/или членове на личния състав на EUPOL АФГАНИСТАН.Член 16Обезщетения в случай на смърт, нараняване, вреди или загуби1. EUPOL АФГАНИСТАН и членовете на личния състав на EUPOL АФГАНИСТАН не носят


text: отговорност за нанесени вреди или загуба на гражданско или правителствено имущество при изпълнение на служебни задължения, които са свързани с оперативните нужди или са причинени от дейности във връзка с граждански безредици или защита на EUPOL АФГАНИСТАН. В случай на инцидент, свързан с такива щети или загуби, страните ще проведат съвместно разследване, за да постигнат съответно уреждане на инцидента.2. За да се постигне приятелско уреждане на въпроса, претенциите за вреди или загуба на гражданско или държавно имущество, които не са обхванати от параграф 1, както и претенциите при смърт или нараняване на лица и претенциите за вреди или загуба на имущество на EUPOL АФГАНИСТАН се препращат на EUPOL АФГАНИСТАН чрез компетентните органи на приемащата държава, когато претенциите са предявени от юридически или физически лица от приемащата държава, и на компетентните органи на приемащата държава, когато претенциите са предявени от EUPOL АФГАНИСТАН.3. Когато не може да бъде постигнато приятелско уреждане на въпроса, с претенцията се сезира комисия за разглеждане на претенциите, съставена от равен брой представители на EUPOL АФГАНИСТАН и представители на приемащата държава. Уреждането на претенцията става по общо съгласие.4. Когато в рамките на комисията за разглеждане на претенциите не може да се постигне решение, споровете се уреждат с дипломатически средства между приемащата държава и представители на ЕС за претенции на стойност до 40000 EUR включително. При претенции над тази сума спорът се отнася до арбитражен съд, чиито решения са задължителни.5. Арбитражният съд, посочен в параграф 4, се състои от трима арбитри, като един арбитър се определя от приемащата държава, един арбитър — от EUPOL АФГАНИСТАН, а третият се определя съвместно от приемащата държава и EUPOL АФГАНИСТАН. Когато една от страните не определи арбитър в рамките на два месеца или когато приемащата държава и EUPOL АФГАНИСТАН не могат да постигнат съгласие по определянето на третия арбитър, въпросният арбитър се определя от ръководителя на мисията на ООН в Афганистан.6. Между EUPOL АФГАНИСТАН и административните органи на приемащата държава се сключва административна договореност за определяне на мандата на комисията за разглеждане на претенции и на арбитражния съд, на процедурата, приложима в рамките на тези органи, и на условията, при които се предявяват претенции.Член 17Връзки и спорове1. Всички въпроси, свързани с прилагането на настоящото споразумение, се разглеждат съвместно от представители на EUPOL АФГАНИСТАН и на компетентните органи на приемащата държава.2. Ако не е постигната предварителна договореност, споровете относно тълкуването или прилагането на настоящото споразумение се уреждат изключително с дипломатически средства между приемащата държава и представители на ЕС.Член 18Други разпоредби1. Правителството на приемащата държава, в съответствие с приложимото право, отговаря за изпълнението и зачитането от страна на съответните местни власти на приемащата държава на привилегиите, имунитетите и правата на EUPOL АФГАНИСТАН и на членовете на личния състав на EUPOL АФГАНИСТАН, както е предвидено в настоящото споразумение.2. Никоя от разпоредбите на настоящото споразумение няма за цел и не може да се тълкува като дерогация от правата, които може да има държава-членка на ЕС или друга държава, участваща в EUPOL АФГАНИСТАН, съгласно други споразумения.Член 19Разпоредби за прилаганеЗа целите на прилагането на настоящото споразумение въпросите от оперативен,


text: административен и технически характер могат да бъдат предмет на отделни договорености, които се сключват между ръководителя на мисията и административните органи на приемащата държава.Член 20Влизане в сила и прекратяване1. Настоящото споразумение влиза в сила в съответствие с приложимите закони и процедури на приемащата държава в деня на подписването му. Ако действието му не се прекрати преди това поради заминаването на последните членове на личния състав на EUPOL АФГАНИСТАН от приемащата държава, за което е изпратена нотификация от EUPOL АФГАНИСТАН, споразумението остава в сила в продължение на 3 (три) години от датата на подписването му.2. Ако действието му не се прекрати преди това поради заминаването на последните членове на личния състав на EUPOL АФГАНИСТАН от приемащата държава, за което е изпратена нотификация от EUPOL АФГАНИСТАН, 3 (три) години след датата, на която споразумението е било първоначално подписано, то автоматично се подновява за нов срок от 3 (три) години, освен ако не бъде прекратено от една от страните с предварително писмено известие от 6 (шест) месеца.3. Независимо от параграф 1 се счита, че разпоредбите на член 4, параграф 8, член 5, параграфи 1—3, 6 и 7, член 6, параграфи 1, 3, 4, 6 и 8—10 и членове 13 и 16 се прилагат от датата, на която е разположен първият член на личния състав на EUPOL АФГАНИСТАН, ако тази дата предхожда датата на влизане в сила на настоящото споразумение.4. Настоящото споразумение може да се изменя с писмено споразумение между страните.5. Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.Съставено в Кабул на 14 октомври 2010 в два екземпляра на английски език и на езика дари. При различия в тълкуването на текстовете на английски език и на езика дари текстът на английски език има предимство.За Европейския съюзVygaudas UšackasЗа Ислямска република АфганистанEklil Ahmad Hakimi--------------------------------------------------


text:
 1.5.2014
 BG
 Официален вестник на Европейския съюз
 L 130/45
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило трябва да се проверят в последната версия на документа на ИКЕ на ООН относно статута — TRANS/WP.29/343/, който е на разположение на следния адрес:
 http://www.unece.org/trans/main/wp29/wp29wgs/wp29gen/wp29fdocstts.html.
 Правило No 57 на Икономическата комисия за Европа на Организацията на обединените нации (ИКЕ на ООН) — Единни предписания относно одобряването на фаровете за мотоциклети и за приравнените към тях превозни средства
 Включва всички текстове в сила до:
 серия от изменения 02 — дата на влизане в сила: 12 септември 2001 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобряване на фар
 4.
 Маркировки
 5.
 Одобряване
 6.
 Общи спецификации
 7.
 Специални спецификации
 8.
 Разпоредби относно цветните лещи и филтри
 9.
 Преходни разпоредби
 10.
 Съответствие на производството
 11.
 Санкции при несъответствие на производството
 12.
 Изменение и разширяване на одобряването на тип фар
 13.
 Окончателно прекратяване на производството
 14.
 Наименования и адреси на техническите служби, отговарящи за провеждане на изпитванията за одобряване, и на административните отдели
 ПРИЛОЖЕНИЯ:
 Приложение 1 —
 Съобщение относно одобряване, разширяване, отказ или отменяне на одобряването или окончателно прекратяване на производството на тип фар съгласно Правило No 57
 Приложение 2 —
 Оформление на маркировките за одобряване
 Приложение 3 —
 Фотометрични изпитвания
 Приложение 4 —
 Изпитвания за стабилност на фотометричните показатели на фаровете при работа
 Приложение 5 —
 Минимални изисквания към процедурите за контрол на съответствието на производството
 Приложение 6 —
 Изисквания към фаровете с лещи от пластмасов материал — изпитване на образци на лещите или материала и комплектувани фарове
 Приложение 7 —
 Минимални изисквания към вземането на образци от инспектор
 1. ОБХВАТ
 Настоящото правило се прилага към одобряването на фарове с нажежаеми лампи и лещи от стъкло или пластмасов материал (1), които са предназначени за мотоциклети и за приравнените към тях превозни средства.
 2. ОПРЕДЕЛЕНИЯ
 За целите на настоящото правило:
 2.1. „леща“ е най-външният компонент на фара (модула), който пропуска светлина през светещата повърхност;
 2.2. „покритие“ е всеки продукт или продукти, нанесен на един или няколко слоя върху външната повърхност на леща;
 2.3. фарове от различни „типове“ са фарове, които се различават по такива основни характеристики, като:
 2.3.1.
 търговското наименование или марка;
 2.3.2.
 маркировката на фара, определена в точка 4.1.4 по-долу;
 2.3.3.
 характеристиките на оптичната система;
 2.3.4.
 включването или изключването на компоненти, които могат да променят оптичните ефекти чрез отражение, пречупване или поглъщане и/или деформация при работа. Промяна в цвета на светлинния сноп, излъчван от фара, чиито останали характеристики не са променени, не представлява промяна на типа фар. Съответно за тези фарове се определя същият номер на одобряването,
 2.3.5.
 материалите, съставящи лещите и покритието, ако има такива.
 3. ЗАЯВЛЕНИЕ ЗА ОДОБРЯВАНЕ НА ФАР (2)
 3.1. Заявлението за одобряване се подава от притежателя на търговското наименование или марка или от негов надлежно упълномощен представител.
 3.2. Всяко заявление за одобряване се придружава от:
 3.2.1.
 достатъчно подробни чертежи в три екземпляра, за да позволят установяване на типа и представящи изглед отпред


text:
на фара, с подробности за оребряването на лещата, ако има такова, и напречното сечение. На чертежите се указва мястото, предназначено за маркировката за одобряване;
 3.2.2.
 кратко техническо описание, в което се посочва по-специално категорията или категориите на предвидените нажежаеми лампи (вж. приложение 3, точка 6 от настоящото правило);
 3.2.3.
 два образеца на типа фар с безцветни лещи (3);
 3.2.4.
 за изпитването на пластмасовия материал, от който са изработени лещите:
 3.2.4.1.
 тринадесет лещи,
 3.2.4.1.1.
 шест от тези лещи могат да се заменят с шест образеца от материал с размери най-малко 60 mm × 80 mm, които имат равна или изпъкнала външна повърхност, а в средата — практически плоска зона (с радиус на кривината не по-малък от 300 mm) с размери най-малко 15 mm × 15 mm;
 3.2.4.1.2.
 всяка леща или образец от материал трябва да се произвежда по метода, който ще се използва в масовото производство;
 3.2.4.2.
 отражател, върху който лещите могат да се монтират в съответствие с инструкциите на производителя.
 3.3. Материалите, от които са изработени лещите и покритията, ако има такива, трябва да се придружават от протокола от изпитванията на техните характеристики, ако тези материали и покрития вече са били подложени на изпитвания.
 3.4. Компетентният орган трябва да провери дали са предприети задоволителни мерки за осигуряване на ефективен контрол за съответствие на производството, преди да се издаде одобряването на типа.
 4. МАРКИРОВКИ
 4.1. Върху представените за одобряване фарове трябва да е нанесена ясно, четливо и незаличимо следната информация:
 4.1.1.
 търговското наименование или марка на заявителя;
 4.1.2.
 на външната страна и/или на лещата — външната маркировка на фара, която е видима, когато той е монтиран на превозното средство.
 На всички модули, които отговарят на изискванията на настоящото правило и които са проектирани така, че нажежаемата спирала на късата светлина да не се запалва едновременно с тази на друга функция за осветяване, с която може да е взаимно вградена, се поставя наклонена черта (/) зад символа за къса светлина в маркировката за одобряване;
 4.1.3.
 на задната страна на фара — категорията S1 и/или S2 на разрешената нажежаема лампа;
 4.1.4.
 маркировките са посочени в следващата таблица:
 Външна маркировка на фаровете
 Посочване на категорията нажежаема лампа
 MB
 S1
 MB
 S2
 MB
 S1/S2
 4.1.5.
 на фаровете с леща от пластмасов материал групата от букви „PL“ се поставя в близост до символа, определен в точки 4.1.2 и 4.1.4 по-горе.
 4.2. Освен това на лещата и на основния корпус (4) трябва да са предвидени места с достатъчни размери за маркировката за одобряване и за допълнителните символи по точка 4; тези места се отбелязват на чертежите по точка 3.2.1 по-горе.
 5. ОДОБРЯВАНЕ
 5.1. Ако всички образци на тип фар, представени съгласно точка 3 по-горе, отговарят на изискванията на настоящото правило, се издава одобряване.
 5.2. На всеки одобрен тип се определя номер на одобряването. Неговите първи две цифри (в момента 01, съответстващи на серия от изменения 01, влязла в сила на 28 февруари 1989 г.) показват серията от изменения, включващи най-новите основни технически изменения на правилото към момента на издаване на одобряването. Една и съща договаряща страна не


text:
може да определя същия номер за друг тип фар с изключение на случая на разширяване на одобряването към фар, който се различава единствено по цвета на излъчваната светлина.
 5.3. Страните по Спогодбата от 1958 г., прилагащи настоящото правило, се уведомяват за всяко одобряване, разширяване или отказ на одобряване на тип фар съгласно настоящото правило чрез образеца, който съответства на модела от приложение 1 към настоящото правило.
 5.4. В допълнение към маркировките по точки 4.1 в пространствата, посочени в точка 4.2 по-горе, на всеки фар, който отговаря на одобрен съгласно настоящото правило тип, трябва да са нанесени:
 5.4.1.
 международна маркировка за одобряване (5), състояща се от:
 5.4.1.1.
 окръжност, ограждаща буква „E“, следвана от отличителния номер на държавата, която е издала одобряването (6);
 5.4.1.2.
 номер на одобряването;
 5.4.2.
 във всеки случай в сертификатите за одобряване и в уведомлението, което се изпраща на държавите, които са договарящи страни по Спогодбата и които прилагат настоящото правило, се указват съответният работен режим, използван при процедурата на изпитване съгласно точка 1.1.1.1 от приложение 4, и допустимото напрежение или напрежения съгласно точка 1.1.1.2 от приложение 4.
 В съответните случаи се нанася следната маркировка на устройството:
 на модулите, които отговарят на изискванията на настоящото правило и които са проектирани така, че нажежаемата спирала на късата светлина да не се запалва едновременно с тази на друга функция за осветяване, с която може да е взаимно вградена, се поставя наклонена черта (/) зад символа за къса светлина в маркировката за одобряване.
 5.5. Маркировките по точка 5.4 трябва да са ясно четливи и незаличими.
 5.6. В приложение 2 към настоящото правило е даден пример за оформлението на маркировката за одобряване.
 6. ОБЩИ СПЕЦИФИКАЦИИ
 6.1. Всеки образец на тип фар трябва да отговаря на спецификациите по тази точка и по точка 7 по-долу и ако е необходимо — на тези, които са определени в точка 8.
 6.2. Фаровете трябва да бъдат проектирани и конструирани така, че при нормални експлоатационни условия и независимо от вибрациите, на които могат да бъдат подложени, да се запазват нормалното им функциониране и характеристиките, определени в настоящото правило.
 6.2.1. Фаровете трябва да са оборудвани с устройство, което да дава възможност да се регулират на превозните средства, за да отговарят на приложимите към тях правила. Не е необходимо това устройство да се монтира на компоненти, в които отражателят и разсейващата леща не могат да бъдат разделени, при условие че използването на такива компоненти е ограничено само до превозните средства, при които регулирането на фаровете се осигурява по други начини.
 Когато фар за дълга светлина и фар за къса светлина, всеки от които е оборудван със собствена лампа, са така сглобени, че да образуват съставен модул, устройството за регулиране трябва да позволява всяка оптична система поотделно да се настройва по съответния начин.
 6.2.2. Тези разпоредби обаче не се прилагат за комплекти от фарове, чиито отражатели са неделими. За този тип комплект се прилагат изискванията на точка 7.3 от настоящото правило. Ако за осигуряването на основната светлина се използва повече от един светлинен източник, за да се определи максималната стойност на


text:
осветеността (Emax), трябва да се използват всички светлинни източници.
 6.3. Частите, предназначени за закрепване на нажежаемата лампа към отражателя, трябва да са така направени, че дори на тъмно тя да не може да се постави в друго положение освен в правилното.
 6.4. Допълнителни изпитвания се извършват в съответствие с изискванията от приложение 4, за да се гарантира, че няма прекалено големи изменения на фотометричните показатели.
 6.5. Когато лещата на фара е изработена от пластмасов материал, изпитванията се провеждат съгласно изискванията от приложение 6.
 7. СПЕЦИАЛНИ СПЕЦИФИКАЦИИ
 7.1. Правилното положение на лещата по отношение на оптичната система трябва да бъде маркирано по начин, недопускащ неправилно тълкуване, а лещата да бъде блокирана в това положение, така че да не се върти.
 7.2. За измерването на осветеността, създавана от фара, трябва да се използват измерващ екран, описан в приложение 3 от настоящото правило, и стандартна нажежаема лампа (S1 и/или S2, Правило No 37) с гладка и безцветна колба.
 Стандартната нажежаема лампа трябва да се регулира към приложимия еталонен светлинен поток в съответствие със стойностите, определени за тези лампи.
 7.3. Късата светлина трябва да осигурява граница между осветената и тъмната зона, която е достатъчно ясна, за да може с нейна помощ да се постигне подходящо насочване. Границата между осветената и тъмната зона трябва да бъде възможно най-права и хоризонтална в границите на поне 5° от всяка страна на правата v-v (вж. приложение 3).
 Когато са насочени съгласно приложение 3, фаровете трябва да отговарят на изискванията по същото приложение.
 7.4. Светлинният сноп не трябва да има каквито и да е странични изменения, намаляващи добрата видимост.
 7.5. Осветеността на екрана, посочен в точка 7.2, трябва да бъде измерена с помощта на фотоелемент с ефективна площ, която трябва да се събира в квадрат със страна 65 mm.
 8. РАЗПОРЕДБИ ОТНОСНО ЦВЕТНИТЕ ЛЕЩИ И ФИЛТРИ
 8.1. Може да се получи одобряване за фарове с безцветна нажежаема лампа, които излъчват бяла или селективно жълта светлина. Съответните колориметрични характеристики на жълтите стъкла или филтри, изразени като трицветни координати по CIE, трябва да са в следните граници:
 Селективно жълт филтър (екран или леща)
 Граница по отношение на червеното
 y ≥ 0,138 + 0,58 x
 Граница по отношение на зеленото
 y ≤ 1,29 x – 0,1
 Граница по отношение на бялото
 y ≥ – x + 0,966
 Граница в посока на спектралното число
 y ≤ – x + 0,992
 които могат също да се изразят, както следва:
 преобладаваща дължина на вълната
 575 – 585 n m
 коефициент на чистота
 0,90 – 0,98
 Коефициентът на пропускане трябва да е ≥ 0,78
 Коефициентът на пропускане трябва да се определя, като се използва светлинен източник с цветна температура 2856°K (отговарящ на осветител A на Международната комисия по осветяване (CIE).
 8.2. Филтърът трябва да е част от фара и трябва да е закрепен към него по такъв начин, че потребителят да не може да го отстрани по невнимание или умишлено с обикновени инструменти.
 8.3. Забележка относно цвета
 Тъй като всяко одобряване съгласно настоящото правило се издава в съответствие с точка 8.1 по-горе, за тип фар, излъчващ


text:
бяла или селективно жълта светлина, член 3 от Спогодбата, към която е приложено правилото, не възпрепятства договарящите страни да забраняват фарове, излъчващи бяла или селективно жълта светлина, на превозните средства, които те са регистрирали.
 9. ПРЕХОДНИ РАЗПОРЕДБИ
 9.1. Шест месеца след официалната дата на влизане в сила на Правило No 113 договарящите страни, прилагащи настоящото правило, прекратяват издаването на одобрявания на ИКЕ съгласно настоящото правило.
 9.2. Договарящите страни, прилагащи настоящото правило, не трябва да отказват да издават разширяване на одобрявания, ако фарът отговаря на изискванията по настоящото правило, както е изменено със серия от изменения 01.
 9.3. Съществуващите одобрявания на мотоциклети, предоставени по настоящото правило преди датата на влизане в сила на Правило No 113, както и всички разширявания на тези одобрявания, включително издадените впоследствие съгласно предходните серии от изменения на настоящото правило, остават валидни за неограничен срок.
 9.4. Договарящите страни, прилагащи настоящото правило, трябва да продължават да издават одобрявания съгласно настоящото правило, ако фаровете са предназначени за резервни части за монтаж на превозни средства в движение.
 9.5. Считано от официалната дата на влизане в сила на Правило No 113 никоя от договарящите страни, прилагащи настоящото правило, не може да забранява монтажа върху нов тип превозно средство на фар, одобрен съгласно Правило No 113.
 9.6. Договарящите страни, прилагащи настоящото правило, продължават да разрешават монтажа на фарове, одобрени съгласно настоящото правило, върху тип превозни средства или върху превозни средства.
 9.7. Договарящите страни, прилагащи настоящото правило, продължават да разрешават монтажа или използването в превозни средства в движение на фарове, одобрени по настоящото правило, изменено с предходни серии изменения, при условие че фаровете са предназначени за резервни части.
 10. СЪОТВЕТСТВИЕ НА ПРОИЗВОДСТВОТО
 10.1. Фаровете, одобрени съгласно настоящото правило, се произвеждат така, че да съответстват на одобрения тип, като отговарят на изискванията по точка 7 по-горе.
 10.2. За да се проверява спазването на изискванията на точка 10.1, се провеждат подходящи проверки на производството.
 10.3. По-специално притежателят на одобряването трябва:
 10.3.1.
 да направи необходимото за внедряването на процедури за ефективен контрол на качеството на продуктите;
 10.3.2.
 да има достъп до контролното оборудване, необходимо за проверка на съответствието на всеки одобрен тип;
 10.3.3.
 да направи необходимото с оглед на това резултатите от изпитванията да се записват и свързаните документи да остават на разположение за срок, който се определя съвместно с административната служба;
 10.3.4.
 да анализира резултатите от всеки тип изпитване, за да проверява и осигурява постоянство по отношение на продуктовите характеристики, като взема предвид допустимите отклонения за промишлено производство;
 10.3.5.
 да направи необходимото с оглед на това за всеки тип продукт да се извършват поне изпитванията по приложение 5 към настоящото правило;
 10.3.6.
 да направи необходимото с оглед на това след всяко вземане на образци, при които се установява несъответствие с типа на даденото изпитване, да се вземат отново образци и да се извършва друго изпитване. Предприемат се всички необходими мерки, за да се възстанови съответствието на даденото производство.
 10.4. Компетентният орган, издал одобряването на типа, може по всяко време да проверява методите за контрол на съответствието, прилагани във всяка производствена единица.
 10.4.1. При всяка проверка


text:
на проверяващия инспектор се представят протоколите от изпитванията и документацията за наблюдение на производството.
 10.4.2. Инспекторът може да избира произволно образци, които да се изпитат в лабораторията на производителя. Минималният брой образци може да се определя с оглед на резултатите от проверките, проведени от самия производител.
 10.4.3. Когато нивото на качеството изглежда незадоволително или когато изглежда, че е необходимо да се провери валидността на изпитванията, проведени съгласно точка 10.4.2 по-горе, инспекторът избира образци, които да се изпратят на техническата служба, провела изпитванията за одобряване на типа, като прилага критериите от приложение 7.
 10.4.4. Компетентният орган може да проведе всяко от изпитванията по настоящото правило. Тези изпитвания се извършват върху произволно избрани образци, без да се създават затруднения за производителя при изпълнение на задълженията му, които има за доставки, и като се прилагат критериите от приложение 7.
 10.4.5. Компетентният орган трябва да се стреми честотата на проверките да е веднъж на две години. Същевременно честотата на проверките зависи от компетентния орган и неговото доверие в мерките за осигуряване на ефективен контрол за съответствие на производството. В случай че са отчетени незадоволителни резултати, компетентният орган гарантира вземането на всички необходими мерки за възможно най-бързото възстановяване на съответствието на производството.
 10.5. Фаровете с очевидни дефекти се отхвърлят.
 11. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 11.1. Одобряване на тип фар съгласно настоящото правило може да се отмени, ако не са спазени изискванията, определени по-горе, или ако фарът с маркировката за одобряване не отговаря на одобрения тип.
 11.2. Ако договаряща страна по Спогодбата, прилагаща настоящото правило, отмени издадено от нея одобряване, тя уведомява незабавно останалите договарящи страни, прилагащи настоящото правило, чрез образеца на съобщение по модела от приложение 1 към настоящото правило.
 12. ИЗМЕНЕНИЕ И РАЗШИРЯВАНЕ НА ОДОБРЯВАНЕТО НА ТИП ФАР
 12.1. Всяка промяна на тип фар трябва да се сведе до знанието на административния отдел, одобрил типа фар. В такъв случай отделът може:
 12.1.1.
 да прецени, че няма вероятност направените промени да доведат до съществени неблагоприятни последици и че при всяко положение фарът продължава да отговаря на изискванията; или
 12.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 12.2. Страните по Спогодбата, прилагащи настоящото правило, биват уведомявани за всяко потвърждение или отказ на одобряване съгласно процедурата по точка 5.3 по-горе, като се посочват промените.
 12.3. Компетентният орган, издаващ разширяване на одобряването, определя сериен номер на съответното разширяване и уведомява за него другите страни по Спогодбата от 1958 г., прилагащи настоящото правило, чрез образеца на съобщение по модела от приложение 1 към настоящото правило.
 13. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на одобряването напълно прекрати производството на тип фар, одобрен съгласно настоящото правило, той трябва да уведоми за това органа, издал одобряването, който при получаване на съответното съобщение на свой ред уведомява за това другите страни по Спогодбата от 1958 г., прилагащи настоящото правило, чрез образеца на съобщение по модела от приложение 1 към настоящото правило.
 14. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯТА ЗА ОДОБРЯВАНЕ, И НА АДМИНИСТРАТИВНИТЕ ОТДЕЛИ
 Страните по Спогодбата от 1958 г.,


text:
прилагащи настоящото правило, изпращат в секретариата на Организацията на обединените нации наименованията и адресите на техническите служби, отговорни за провеждане на изпитванията за одобряване, и на административните отдели, издаващи одобрявания, до които трябва да се изпращат формулярите за одобряване, разширяване, отказ или отменяне на одобрявания, издадени в други държави.
 (1) Никоя от разпоредбите в настоящото правило не възпрепятства страна по Спогодбата, прилагаща настоящото правило, да забрани комбинацията на фар с леща от пластмасов материал, одобрен по настоящото правило, и механично устройство за почистване на фар (с чистачки).
 (2) За заявленията за одобряване на нажежаеми лампи вж. Правило No 37.
 (3) Ако е предвидено да се произвеждат фарове с цветни лещи, освен това се представят два образеца от цветните лещи за изпитване само на цвета.
 (4) Отражателят се счита за основен корпус. Ако лещата не може да се отдели от основния корпус на фара, мястото върху лещата трябва да е достатъчно.
 (5) Ако различни типове фарове имат еднаква леща или отражател, върху лещата и отражателя могат да са нанесени различни маркировки за одобряване на тези типове фарове, при условие че номерът на одобряването, определен за конкретния представен тип, може да се определи със сигурност.
 (6) Отличителните номера на договарящите страни по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2/Amend.1.
 ПРИЛОЖЕНИЕ 1
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЯВАНЕ
 a = 12 mm min.
 Фарът с изобразената по-горе маркировка за одобряване е бил одобрен в Нидерландия (Е 4) под номер на одобряване 012439. Номерът на одобряването указва, че то е издадено в съответствие с изискванията от настоящото правило, изменено със серия от изменения 01.
 Забележка:
 Номерът на одобряването трябва да бъде поставен близо до окръжността, над или под буквата „Е“, отляво или отдясно от нея. Цифрите на номера на одобряването трябва да са от една и съща страна на „E“ и да са насочени в една и съща посока. Използването на римски цифри в номерата на одобряванията трябва да се избягва, за да не се допусне объркване с други символи.
 Идентификация на фар, който отговаря на изискванията на Правило No 57. Фарът е конструиран така, че нажежаването на спиралата за късата светлина
 да може да става
 да не може да става
 едновременно с дългата светлина и/или с друга взаимно вградена функция на осветяване.
 Фарът с изобразената по-горе маркировка за одобряване е фар с леща от пластмасов материал, който е бил одобрен в Нидерландия (Е 4) под номер на одобряване 01 2440. Номерът на одобряването указва, че то е издадено в съответствие с изискванията от настоящото правило, изменено със серия от изменения 01.
 Той е конструиран така, че нажежаването на спиралата за късата светлина да може да става едновременно с дългата светлина и/или с друга взаимно вградена функция на осветяване.
 ПРИЛОЖЕНИЕ 3
 ФОТОМЕТРИЧНИ ИЗПИТВАНИЯ
 1. За насочването насочващият екран трябва да е разположен на разстояние поне 10 m срещу фара, като правата h-h трябва да е хоризонтална. За измерването фотоелементът трябва да е на разстояние 25 m пред фара и перпендикулярен


text:
на правата, свързваща спиралата на нажежаемата лампа с точката HV.
 2. Странично фарът трябва да е насочен така, че центърът на светлинния сноп на дългата светлина да лежи на вертикалната права v-v.
 3. Вертикално фарът трябва да е насочен така, че границата между осветената и тъмната зона на късата светлина да е разположена на 250 mm под линията h-h.
 4. Когато е насочен съгласно точки 2 и 3 по-горе и подобно на условията за дългата светлина, фарът трябва да отговаря на следните изисквания:
 4.1. център на светлинния сноп на дългата светлина трябва да е разположен на не повече от 0,6° над или под правата h-h;
 4.2. осветеността на дългата светлина трябва да достига максималната си стойност E max в центъра на целия светлинен сноп и да намалява странично;
 4.3. максималната осветеност (Е max) от дългата светлина трябва да е най-малко 32 lux;
 4.3.1. 32 lux за фарове от клас MB;
 4.4. осветеността, създадена от дългата светлина, трябва да отговаря на следните изисквания:
 4.4.1. точката на пресичане (НV) на правите h-h и v-v трябва да е разположена в зоната с еднаква осветеност, равна на 90 % от максималната осветеност;
 4.4.2. като се започне от точка НV, наляво и надясно по хоризонтала, осветеността от дългата светлина не трябва да е по-малка от 12 lux за фаровете от клас МВ до разстояние, равно на 1,125 m, и не трябва да е по-малка от 3 lux до разстояние, равно на 2,25 m;
 4.5. осветеността, създадена от късата светлина, трябва да има следните стойности:
 Точка на измерване
 ФАР от клас МВ
 Всяка точка на и над линията h-h
 ≤ 0,7 lux
 Всяка точка на линията 50L-50R с изключение на 50 V (1)
 ≥ 1,5 lux
 Точка 50 V
 ≥ 3 lux
 Всяка точка на линията 25L-25R
 ≥ 3 lux
 Всяка точка в зона IV
 ≥ 1,5 lux
 5. ИЗМЕРВАТЕЛЕН И НАСОЧВАЩ ЕКРАН
 (размери в mm при разстояние 25 m)
 6. За нажежаемите лампи се използват категориите S1 или S2 съгласно Правило No 37.
 (1)
 ПРИЛОЖЕНИЕ 4
 ИЗПИТВАНИЯ ЗА СТАБИЛНОСТ НА ФОТОМЕТРИЧНИТЕ ПОКАЗАТЕЛИ НА ФАРОВЕТЕ ПРИ РАБОТА
 ИЗПИТВАНИЯ НА КОМПЛЕКТУВАНИ ФАРОВЕ
 След като се измерят фотометричните стойности в съответствие с указаното в настоящото правило, в точките за Emax за дълга светлина и НV, 50 R, 50 L и В 50 за къса светлина, образец от комплектуван фар трябва да се изпита за стабилност на фотометричните показатели при работа. „Комплектуван фар“ е целият фар, включително всички обкръжаващи корпуса части и лампи, които могат да повлияят на неговата способност да разсейва топлина.
 1. ИЗПИТВАНЕ ЗА СТАБИЛНОСТ НА ФОТОМЕТРИЧНИТЕ ПОКАЗАТЕЛИ
 Изпитването трябва да се извършва в суха и спокойна атмосфера при температура на околната среда 23 °C ± 5 °C, като комплектуваните фарове се монтират върху стойка по начин, който възпроизвежда правилния монтаж върху превозното средство.
 1.1. Чист фар
 Фарът трябва да работи в продължение на 12 часа, както е описано в точка 1.1.1, и се проверява, както е указано в точка 1.1.2.
 1.1.1. Процедура на изпитване
 Фарът трябва да работи в продължение на определеното време така, че:
 1.1.1.1.


text:
а)
 ако ще се одобрява само една осветителна функция (къса или дълга светлина), съответната нажежаема спирала трябва да свети в продължение на указаното време (1);
 б)
 в случай на взаимно вградени къса и дълга светлина (лампа с двойна нажежаема спирала или две нажежаеми лампи):
 ако заявителят декларира, че фарът е предназначен за използване с включване само на една спирала (2) по едно и също време, изпитването се извършва в съответствие с това условие, като последователно се задейства всеки посочен вид светлина за половината от времето по точка 1.1.
 Във всички други случаи фарът трябва да се подложи на следния цикъл, докато се достигне определеният период от време:
 15 минути със запалена нажежаема спирала за къса светлина,
 5 минути със запалени всички нажежаеми спирали;
 в)
 в случай на групирани осветителни функции всички отделни функции трябва да светят едновременно в продължение на времето, зададено за отделните осветителни функции, а) като се отчита и използването на взаимно вградени осветителни функции, б) съгласно спецификациите на производителя.
 1.1.1.2.
 Изпитвателно напрежение
 Напрежението трябва да се регулира така, че да се достигне 90 % от максималната мощност, определена за нажежаемите лампи от категория S в Правило No 37.
 Във всички случаи приложената мощност трябва да отговаря на съответната стойност за нажежаема лампа за номинално напрежение 12 V, освен ако заявителят за одобряването посочи, че фарът може да се използва при различно напрежение.
 1.1.2. Резултати от изпитванията
 1.1.2.1. Визуална проверка
 След като температурата на фара се стабилизира до температурата на околната среда, лещата на фара и външната леща, ако има такава, се почистват с чиста влажна памучна кърпа. След това те се проверяват визуално, при което не трябва да се забелязва изкривяване, деформиране, напукване или промяна в цвета нито на лещата на фара, нито на външната леща, ако има такава.
 1.1.2.2. Фотометрично изпитване
 За да се спазят изискванията на настоящото правило, трябва да се проверят фотометричните стойности в следните точки:
 Къса светлина:
 50 R, 50 L, B 50 HV
 Дълга светлина:
 точка Emax
 Допуска се допълнително насочване на фара с цел компенсиране на някои деформации на основата му, причинени от нагряване (промяната на положението на границата между осветената и тъмната зона е разгледана в точка 2 от настоящото приложение).
 Допуска се 10 % отклонение между фотометричните характеристики и стойностите, измерени преди изпитването, включително допуските при фотометричната процедура.
 1.2. Мръсен фар
 След като бъде изпитан в съответствие с точка 1.1 по-горе, фарът трябва да работи в продължение на един час, както е описано в точка 1.1.1, след като е бил подготвен съгласно указаното в точка 1.2.1 и проверен съгласно посоченото в точка 1.1.2.
 1.2.1. Подготовка на фара
 1.2.1.1. Изпитвателна смес
 1.2.1.1.1. За фар с външна леща от стъкло:
 сместа от вода и замърсител, която трябва да се нанесе върху фара, се състои от:
 9 тегловни части кварцов пясък с големина на частиците 0 — 100 μm,
 1 тегловна част въгленов прах с растителен произход (буково дърво) с големина на частиците 0 — 100 μm,
 0,2 тегловни части NaCMC (3), и
 подходящото количество дестилирана вода с проводимост ≤ 1 mS/m.


text:
Сместа не трябва да е престояла повече от 14 дни.
 1.2.1.1.2. За фар с външна леща от пластмасов материал:
 сместа от вода и замърсител, която трябва да се нанесе върху фара, се състои от:
 9 тегловни части кварцов пясък с големина на частиците 0 — 100 μm,
 1 тегловна част въгленов прах с растителен произход (буково дърво) с големина на частиците 0 — 100 μm,
 0,2 тегловни части NaCMC,
 13 тегловни части дестилирана вода с проводимост ≤ 1 mS/m, и
 2 ± 1 тегловни части повърхностноактивно вещество (4).
 Сместа не трябва да е престояла повече от 14 дни.
 1.2.1.2. Нанасяне на изпитвателната смес върху фара
 Изпитвателната смес се нанася равномерно върху цялата светлоизлъчваща повърхност на фара и след това се оставя да изсъхне. Тази процедура се повтаря, докато стойността на осветеност спадне до 15 — 20 % от стойностите, измерени за всяка от посочените по-долу точки при условията, описани в настоящото приложение:
 Точка Emax в дългата светлина, фотометрично разпределение за дълга/къса светлина,
 Точка Emax в дългата светлина, фотометрично разпределение само за дълга светлина,
 B 50 и 50 V (5) само за къса светлина.
 1.2.1.3. Измервателно оборудване
 Измервателното оборудване трябва да е еквивалентно на това, което е използвано при изпитванията за одобряване на фарове. За фотометричната проверка трябва да се използва стандартна (еталонна) нажежаема лампа.
 2. ИЗПИТВАНЕ ЗА ВЕРТИКАЛНО ОТКЛОНЕНИЕ НА ГРАНИЦАТА МЕЖДУ ОСВЕТЕНАТА И ТЪМНАТА ЗОНА ПОД ВЪЗДЕЙСТВИЕТО НА ТОПЛИНА
 Това изпитване се състои в проверка на това, дали вертикалното преместване на границата между осветената и тъмната зона под въздействието на топлина не превишава определена стойност за включена къса светлина.
 Фарът, който се изпитва в съответствие с точка 1, се подлага на изпитването по точка 2.1, без да се отстранява или пренастройва по отношение на изпитвателната му стойка.
 2.1. Изпитване
 Изпитването се провежда при сух и неподвижен въздух и температура на околната среда 23 °C ± 5 °C.
 Като се използва масово произвеждана нажежаема лампа, която е светила поне един час, фарът се включва на къса светлина, без да се демонтира или пренастройва по отношение на изпитвателната му стойка (за това изпитване напрежението се регулира, както е определено в точка 1.1.1.2). Положението на границата между осветената и тъмната зона в нейната хоризонтална част (между вертикалните линии, минаващи през точка 50 L и 50 R) трябва да се провери съответно след работа в продължение на 3 минути (r3) и 60 минути (r60).
 Описаното по-горе измерване на отклонението на положението на границата между осветената и тъмната зона се извършва по метод, осигуряващ достатъчна точност и възпроизводимост на резултатите.
 2.2. Резултати от изпитванията
 2.2.1. Резултатът в милирадиани (mrad) се счита за приемлив за къса светлина само когато абсолютната стойност Δ rI = (r3 – r60), отчетена за този фар, е не по-голяма от 1,0 mrad (Δ rI ≤ 1,0 mrad).
 2.2.2. Ако тази стойност обаче е повече от 1,0 mrad, но по-малко от 1,5 mrad (1,0 mrad < Δ rI ≤ 1,5 mrad), се изпитва втори фар, както е указано в 2.1, след като е бил подложен три пъти последователно на цикъла, описан


text:
по-долу, за да се стабилизира позицията на механичните части на фара върху основа, която е представителна за правилното монтиране върху превозното средство:
 работа на късата светлина за един час (напрежението се регулира, както е определено в точка 1.1.1.2),
 период на изключване в продължение на един час.
 Типът фар се счита за приемлив, ако средната стойност на абсолютните стойности Δ rI, измерени за първия образец, и Δ rII, измерени за втория образец, е не по-голяма от 1,0 mrad:
 (1) Когато изпитваният фар е групиран и/или взаимно вграден с устройства за светлинна сигнализация, последните трябва да са запалени по време на изпитването.
 (2) Ако две или повече нажежаеми спирали светят по времето, когато се използва мигащ режим на работа на фара, този режим не трябва да се счита за нормална употреба на едновременно светещите спирали.
 (3) NaCMC представлява натриева сол на карбоксиметилцелулозата, обикновено означавана като CMC. NaCMC, използвана в сместа за замърсяване, трябва да има степен на заместване (DS) от 0,6 — 0,7 и вискозитет от 200 — 300 сР за 2 % разтвор при 20 °C.
 (4) Допустимото отклонение в количеството се дължи на необходимостта да се получи замърсител, който се разпределя правилно по всички пластмасови лещи.
 (5) Точката 50 V се намира на 375 mm под НV по вертикалната линия v-v при екран, разположен на разстояние 25 m.
 ПРИЛОЖЕНИЕ 5
 МИНИМАЛНИ ИЗИСКВАНИЯ КЪМ ПРОЦЕДУРИТЕ ЗА КОНТРОЛ НА СЪОТВЕТСТВИЕТО НА ПРОИЗВОДСТВОТО
 1. ОБЩИ ПОЛОЖЕНИЯ
 1.1. Изискванията за съответствие се считат за спазени от механична и геометрична гледна точка, ако разликите не надвишават неизбежните производствени отклонения в рамките на изискванията на настоящото правило.
 1.2. По отношение на фотометричните показатели съответствието на масово произвежданите фарове не се оспорва, ако при изпитване на фотометричните показатели на произволно избран фар, оборудван със стандартна нажежаема лампа:
 1.2.1. никоя измерена стойност не се отклонява в неблагоприятна посока с повече от 20 % от стойностите, указани в настоящото правило. За стойностите в зона III максималното отклонение в неблагоприятна посока може да е съответно:
 0,3 lx — отговарят на 20 %,
 0,45 lx — отговарят на 30 %,
 1.2.2. и ако за дългата светлина HV е разположена в рамките на зона с еднаква осветеност 0,75 Emax, отклонение от ± 20 % за максималните стойности и –20 % за минималните стойности се наблюдава за фотометричните стойности във всяка точка на измерване, определена в точки 4.3 и 4.4 от приложение 3 към настоящото правило.
 1.2.3. Ако резултатите от описаните по-горе изпитвания не отговарят на изискванията, изпитванията на фара се повтарят, като се използва друга стандартна нажежаема лампа.
 1.3. По отношение на проверката на вертикалното отклонение на границата между осветената и тъмната зона под въздействието на топлината се прилага следната процедура:
 един от фаровете, избрани като образци, се изпитва съгласно процедурата по точка 2.1 от приложение 4, след като е бил подложен три пъти последователно на цикъла, описан в точка 2.2.2 от приложение 4.
 Фарът се счита за приемлив, ако Δr не надвишава 1,5 mrad.
 Ако стойността превишава 1,5 mrad, но е по-малка от 2,0 mrad, втори фар трябва да бъде подложен


text:
на изпитване, след което средната стойност на двете измерени абсолютни стойности за двата образеца не трябва да превишава 1,5 mrad.
 1.4. Изискванията по отношение на координатите на цветността са спазени, когато фарът е оборудван с нажежаема лампа с цветна температура съобразно стандарт А.
 Фотометричните показатели на фар, който излъчва селективно жълта светлина, когато е оборудван с безцветна нажежаема лампа, трябва да са равни на стойностите, които се съдържат в настоящото правило, умножени по 0,84.
 2. МИНИМАЛНИ ИЗИСКВАНИЯ КЪМ ПРОВЕРКАТА НА СЪОТВЕТСТВИЕТО ОТ ПРОИЗВОДИТЕЛЯ
 За всеки тип фар притежателят на маркировката за одобряване трябва да извършва най-малко следните изпитвания през подходящи интервали. Изпитванията трябва да се провеждат в съответствие с разпоредбите на настоящото правило.
 Ако някой образец покаже несъответствие по отношение на типа при съответното изпитване, се взимат и се изпитват допълнителни образци. Производителят предприема мерки за осигуряване на съответствието на даденото производство.
 2.1. Естество на изпитванията
 Изпитванията за съответствие по настоящото правило обхващат фотометричните характеристики и проверката на вертикалното отклонение на границата между осветената и тъмната зона под въздействието на топлината.
 2.2. Методи, използвани при изпитванията
 2.2.1. Обикновено изпитванията трябва да се извършват в съответствие с методите, определени в настоящото правило.
 2.2.2. При всички изпитвания за съответствие, извършвани от производителя, могат да се използват еквивалентни методи със съгласието на компетентния орган, отговарящ за изпитванията за одобряване. Производителят трябва да докаже, че прилаганите методи са еквивалентни на тези от настоящото правило.
 2.2.3. Прилагането на точки 2.2.1 и 2.2.2 изисква редовно калибриране на апаратурата за изпитване, както и установяването на съответствието ѝ с измерванията, направени от компетентен орган.
 2.2.4. Във всички случаи еталонните методи са посочените в настоящото правило, особено за целите на административната проверка и вземането на образци.
 2.3. Начин на вземане на образци
 Образците фарове се избират произволно от еднородна партида произведени фарове. Еднородна партида е съвкупност от фарове от един и същ тип, определена според производствените методи на производителя.
 Като правило оценката обхваща серийното производство от отделни производствени обекти. Производителят обаче може да групира резултатите относно един и същ тип от няколко производствени обекта, ако в тях се работи по една и съща система по качеството и ако управлението на качеството е еднакво.
 2.4. Измерени и записани фотометрични характеристики
 Фаровете, взети за образци, трябва да бъдат подложени на фотометрични измервания в точките, предвидени в правилото, като се отчитат стойностите в точки Emax, HV (1) за дълга светлина и в точки HV, 50 R и 50 L за къса светлина (вж. фигурата в приложение 3).
 2.5. Критерии за приемливост
 Производителят е отговорен за извършването на статистически анализ на резултатите от изпитването и за определяне със съгласието на компетентния орган на критериите за приемливост на продуктите си, за да се отговори на спецификациите за проверка на съответствието на продуктите по точка 10.1 от настоящото правило.
 Критериите за приемливост трябва да са такива, че при гаранционна вероятност от 95 % минималната вероятност да се премине проверка на произволно избрано отделно устройство в съответствие с приложение 7 (първо вземане на образци) да бъде 0,95.
 (1) Когато дългата светлина е взаимно вградена с късата,


text:
точката НV за дългата светлина трябва да е същата измервателна точка, както за късата светлина.
 ПРИЛОЖЕНИЕ 6
 ИЗИСКВАНИЯ КЪМ ФАРОВЕТЕ С ЛЕЩИ ОТ ПЛАСТМАСОВ МАТЕРИАЛ — ИЗПИТВАНЕ НА ОБРАЗЦИ НА ЛЕЩИТЕ ИЛИ МАТЕРИАЛА И КОМПЛЕКТУВАНИ ФАРОВЕ
 1. ОБЩИ СПЕЦИФИКАЦИИ
 1.1. Образците, представени съгласно точка 3.2.4 от настоящото правило, трябва да отговарят на спецификациите по точки 2.1 — 2.5 по-долу.
 1.2. Двата образеца на комплектувани фарове, представени съгласно точка 3.2.3 от настоящото правило, в които са вградени лещи от пластмасов материал, трябва да отговарят на спецификациите, посочени в точка 2.6 по-долу, по отношение на материала на лещата.
 1.3. Образците на лещите от пластмасов материал или образците от материала се подлагат, заедно с отражателя, към който са предназначени да бъдат монтирани (в съответните случаи), на изпитвания за одобряване в последователността, указана в таблица А от допълнение 1 към настоящото приложение.
 1.4. Независимо от това обаче, ако производителят на фара може да докаже, че продуктът вече е бил подложен на указаните в точки 2.1 — 2.5 по-долу изпитвания или на еквиваленти изпитвания съгласно друго правило, не е необходимо тези изпитвания да бъдат повтаряни; задължителни са само изпитванията по таблица Б от допълнение 1.
 2. ИЗПИТВАНИЯ
 2.1. Устойчивост на температурни промени
 2.1.1. Изпитвания
 Три нови образеца (лещи) трябва да се подложат на пет цикъла на промяна на температурата и влажността (ОВ = относителна влажност) в съответствие със следната програма:
 3 часа при 40 °C ± 2 °C и 85 — 95 % ОВ;
 1 час при 23 °C ± 5 °C и 60 — 75 % ОВ;
 15 часа при –30 °C ± 2 °C;
 1 час при 23 °C ± 5 °C и 60 — 75 % ОВ;
 3 часа при 80 °C ± 2 °C;
 1 час при 23 °C ± 5 °C и 60 — 75 % ОВ.
 Преди това изпитване образците се съхраняват при температура 23 °C ± 5 °C и 60 — 75 % ОВ в продължение на най-малко четири часа.
 Забележка:
 Едночасовите периоди при температура 23 °C ± 5° включват периодите на преминаване от една температура към друга, необходими, за да се избегнат последиците от топлинен удар.
 2.1.2. Фотометрични измервания
 2.1.2.1. Метод
 Фотометричните измервания на образците трябва да се извършват преди и след изпитването.
 Тези измервания трябва да се извършват, като се използва стандартен фар, в следните точки:
 В 50 и 50 V за светлинния сноп от фар за къса светлина или за фар за къса/дълга светлина;
 Emax за светлинния сноп от фар с дълга светлина или фар с къса/дълга светлина.
 2.1.2.2. Резултати
 Разликата между фотометричните стойности, измерени за всеки образец преди и след изпитването, не трябва да превишава 10 %, включително допуските при фотометричната процедура.
 2.2. Устойчивост на атмосферни влияния и на въздействието на химични вещества
 2.2.1. Устойчивост на атмосферни влияния
 Три нови образеца (лещи или образци от материала) трябва да се изложат на облъчване от източник, който има спектрално разпределение на енергията, подобно на това на черно тяло при температура между 5 500 K и 6 000 K. Между източника и образците трябва да се поставят


text:
подходящи филтри, за да се намали, доколкото е възможно, облъчването с вълни, чиято дължина е по-малка от 295 nm и по-голяма от 2 500 nm. Образците трябва да се изложат на енергийно облъчване от 1 200 W/m2 ± 200 W/m2 в продължение на толкова време, че светлинната енергия, която получават, да е равна на 4 500 MJ/m2 ± 200 MJ/m2. В границите на ограденото пространство измерената температура на черния екран, разположен на едно и също ниво с образците, трябва да е 50 °C ± 5 °C. За да се осигури равномерно облъчване, образците трябва да се въртят около източника на облъчване с честота на въртене между 1 и 5 1/min.
 Образците трябва да се пръскат с дестилирана вода с проводимост, по-малка от 1 mS/m, при температура 23 °C ± 5 °C по следния цикъл:
 пръскане
 :
 5 минути;
 сушене
 :
 25 минути.
 2.2.2. Устойчивост на въздействието на химични вещества
 След изпитването по точка 2.2.1 по-горе и измерването, описано в точка 2.2.3.1 по-долу, външната повърхност на тези три образеца се подлага на обработката по точка 2.2.2.2 със сместа, определена в точка 2.2.2.1 по-долу.
 2.2.2.1. Изпитвателна смес
 Изпитвателната смес се състои от 61,5 % n-хептан, 12,5 % толуол, 7,5 % етил тетрахлорид, 12,5 % трихлоретилен и 6 % ксилол (обемни проценти).
 2.2.2.2. Нанасяне на изпитвателната смес
 Парче памучен плат (в съответствие със стандарта ISO 105) се напоява до насищане със сместа, определена в точка 2.2.2.1 по-горе, и най-много след 10 секунди се полага за 10 минути върху външната повърхност на образеца, като се притиска с налягане 50 N/cm2, съответстващо на натиск 100 N, приложен върху изпитвателна повърхност от 14 × 14 mm.
 По време на този период от 10 минути парчето плат се напоява отново със сместа така, че съставът на нанасяната течност да остава непрекъснато еднакъв с указания състав на изпитвателната смес.
 По време на нанасяне на сместа упражняваното върху образеца налягане може да се компенсира така, че да се избегне евентуалното му напукване.
 2.2.2.3. Почистване
 След нанасяне на изпитвателната смес образците се изсушават на открито и след това се измиват с разтвора, описан в точка 2.3 (устойчивост на въздействието на детергенти) при 23 °C ± 5 °C.
 След това образците внимателно се изплакват с дестилирана вода, която съдържа не повече от 0,2 % примеси, при температура 23 °C ± 5 °C, и се избърсват с мека кърпа.
 2.2.3. Резултати
 2.2.3.1. След изпитването на устойчивост на атмосферни влияния върху външната повърхност на образците не трябва да има пукнатини, драскотини, олющвания и деформации и средната стойност на изменението на пропускането
 , измерено върху трите образеца съгласно процедурата, описана в допълнение 2 от настоящото приложение, не трябва да надвишава 0,020 (Δ tm < 0,020).
 2.2.3.2. След изпитването на устойчивост на въздействие на химични вещества върху образците не трябва да има никакви следи от химическото въздействие, които могат да предизвикат изменение при разсейването на светлината, чиято средна стойност на изменението:
 , измерено върху трите образеца съгласно процедурата, описана в допълнение 2 от настоящото приложение, не трябва да надвишава 0,020 (Δ dm ≤ 0,020).
 2.3.